Na osnovu člana 11, stav 1, tačka 1 Statuta Udruženja «Fulbrajt i prijatelji», i člana 9 *Pravilnika o godišnjoj nagradi za profesionalnu izvrsnost «Predvodnik/Predvodnica» Udruženja Fulbrajt i prijatelji* koje je usvojio Izvršni odbor udruženja dana 26.2.2019, a usled vanrednog stanja uvedenog na teritoriji Republike Srbije dana 15.3.2020. godine, Izvršni odbor udruženja donosi na svojoj telefonskoj sednici održanoj dana 15.4.2020. godine sledeće

**DRUGE IZMENE I DOPUNE PRAVILNIKA**

**O GODIŠNJOJ NAGRADI ZA PROFESIONALNU IZVRSNOST**

**„PREDVODNIK/PREDVODNICA“**

**UDRUŽENJA “FULBRAJT I PRIJATELJI”**

**Član 1**

Menja se član 3 Pravilnika, tako da sada glasi:

***Član 3***

***KONKURS I ROK ZA PODNOŠENJE PRIJAVA***

*3.1. Konkurs za podnošenje prijava za dodelu Nagrade objavljuje Izvršni odbor UFP najkasnije do 30. juna 2020. , Odlukom o raspisivanju konkursa za dodelu nagrade za prethodnu godinu (u daljem tekstu:* ***Odluka o raspisivanju konkursa****), kojom imenuje Komisiju za dodelu Nagrade, te usvaja kriterijume i kategorije za dodelu Nagrade i određuje vremenski okvir i rokove za konkursne aktivnosti koje je potrebno preduzeti.*

*3.2. Konkurs za dodelu Nagrade, sa obrascem prijave, biće zvanično objavljen na veb stranici UFP:*

*www.fulbright.org.rs.*

*3.3. Sve prijave moraju biti primljene najkasnije 30.08. do 23:59h po centralnoevropskom vremenu.*

**Član 2**

Menja se stav 4 člana 5 Pravilnika, tako da sada glasi:

*5.4. Predsednik/ca Upravnog odbora UFP podnosi nacrt odluke o raspisivanju konkursa Izvršnom odboru UFP najkasnije poslednjeg ponedeljka u mesecu junu 2020.godine.*

**Član 3**

U svemu ostalom, odredbe Pravilnika ostaju nepromenjene i nastavljaju da važe kao i pre usvajanja ovih Drugih izmena i dopuna.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Isidora NIKOLIĆ SAVIN**

Predsednica Udruženja

"Fulbrajt i prijatelji”

Top of Form

Bottom of Form